Polisie krap steeds kop jare ná gru-vonds | Maroela Media
Die gesig van die oorledene is deur die polisie se slagofferidentifiseringsentrum in die Wes-Kaap gerekonstrueer. (Grafika: Verskaf deur SAPD)
Die polisie in Welkom het die publiek se hulp versoek nadat hulle nog niks nader daaraan kon kom om die naasbestaandes op te spoor van 'n man wie se oorskot agter 'n vulstasie in dié Vrystaatse dorp gevind is nie.
Kapt. Stephen Thakeng, woordvoerder van die polisie, sê die polisie is op 29 April 2015 in kennis gestel van menslike beendere wat in 'n veld agter die vulstasie gevind is. Beamptes het die toneel besoek en die beendere is vir forensiese toetse geneem om die identiteit van die oorledene te probeer vasstel.
"Die beendere is dié van 'n bruin man tussen 20 en 45 jaar oud en tussen 1,51 m en 1,62 m lank," sê Thakeng. Die polisie se slagofferidentifiseringsentrum in die Wes-Kaap het die gesig van die oorledene gerekonstrueer in 'n poging om naasbestaandes van die slagoffer op te spoor.
Enigiemand met meer inligting wat die polisie in hul ondersoek kan help, word versoek om met AO Kevin Douglas by 057 391 6261 kontak te maak.
Nou wonder ek, as hulle net BEENDERE gekry het, hoe weet hulle dit was 'n "bruin" man?
2015 saak en die polisie krap kop ,ek stel voor hulle kry fidelity guards se ondersoek span anders word hierdie saak nooit opgelos nie.